open-index/open-wikipedia-markdown huggingface dataset:
Բախտաղեկի եկեղեցի

**Բախտաղեկի եկեղեցի**, Անիի Խաչուտի եկեղեցի, ս․ Գրիգոր, ճարտարապետական հուշարձան, կառուցված 1271 թ, Շահեր վարդապետի ծախքով։

Ըստ մի արձանագրության, պայմանականորեն այսպես է կոչվել Ն․ Մառի 1892-ի պեղումների ժամանակ բացված, քաղաքի հյուսիսային մասում գտնվոդ «Գրիգոր Լուսավորիչ» փոքր եկեղեցին։ Հիմնովին ավերված, սակայն բեկորները զգալիորեն պահպանած հուշարձանի վերակազմության նախագծի հեղինակը Թ․ Թորամանյանն է։ Եկեղեցին կառուցվել է XII–XIII դդ․, պատկանել է գմբեթավոր դահլիճ տիպին։ Ճակատները հարդարված են եղել զույգ որմնասյուներին հանգչող որմնակամարներով։ Ճակտոնները, կամարամեջերը, պատուհանների լայն երեսակալները ծածկված են եղել բույսերի և երկրաչափական նրբաճաշակ զարդաքանդակներով, մասամբ նաև մարդկանց պատկերներով։ Ներսից՝ պատերը, սյուները, թաղերը, թմբուկն ու գմբեթը սվաղված էին ու ծածկված որմնանկարներով (Հին ու Նոր կտակարանների թեմաներով, հայոց հայրապետների, այդ թվում՝ Գրիգոր Լուսավորչի, պատկերներով, հայերեն արձանագրություններով)։

## Գրականություն
*  Դիվան հայ վիմագրության, պր․ 1, Ե․, 1966։ 
* Марр Н․ Я․, Ани, Л․-М․, 1934;
* Орбели И․ А․, Избранные труды, Е․, 1963, с․ 120․

Կատեգորիա:Անիի հայկական վանքեր և եկեղեցիներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Թուրքիայի հայկական գոյություն չունեցող եկեղեցիներ
Բախտիարներ

250px|մինի|Քոչվոր բախտիարների ընտանիք
**Բախտիարներ** (), ցեղերի խումբ հարավ–արևմտյան Իրանում։ Համարվում են Իրանի հնագույն բնակիչները։

Բնակվում են հիմնականում Լուրիստանում, ընդհանուր թիվը մոտ 1 միլիոն է (2001)։ Լեզուն պատկանում է իրանական լեզուների հյուսիսարևմտյան ճյուղին։ Բախտիարները շիա դավանանքի մուսուլմաններ են։ Նրանց մոտ պահպանվել են տոհմատիրական հարաբերությունների մնացորդներ։ Հիմնական զբաղմունքն անասնապահությունն է։

## Ծանոթագրություններ

## Գրականություն
*  Трубецкой В․ В․, Бахтиары, М․, 1966․

Կատեգորիա:Բախտիարներ
Կատեգորիա:Ժամանակակից քոչվորներ
Կատեգորիա:Իրանական ազգեր
Կատեգորիա:Լոռեսթան
Կատեգորիա:Խուզեսթանի նահանգ
Կատեգորիա:Չհարմահալ և Բախտիարի
Կատեգորիա:Սպահանի նահանգ
Յոհան Քրիստոֆ Բախ

**Յոհան Քրիստոֆ Ֆրիդրիխ Բախ** (, ), գերմանացի կոմպոզիտոր, կլավեսինահար և խմբավար, Յոհան Սեբաստիան Բախի իններորդ որդին։

Աշխատել է Բյուկկեբուրգի պալատական կապելլայում (այստեղից էլ «Բյուկկեբուրգյան» Բախ անվանումը)։ Օրատորիաների, կանտատների, կամերա–գործիքային ստեղծագործությունների հեղինակ է։

## Ծանոթագրություններ

Կատեգորիա:Անձինք այբբենական կարգով
Կատեգորիա:Գերմանացի կոմպոզիտորներ
Կատեգորիա:Բախերի ընտանիք
Կատեգորիա:Գերմանացի դասական երաժիշտներ
Վիլհելմ Ֆրիդեման Բախ

**Վիլհելմ Ֆրիդեման Բախ** (, ), գերմանացի կոմպոզիտոր, երգեհոնահար։

Յոհան Սեբաստիան Բախի ավագ որդին։

Իր ստեղծագործության բնույթով նման է եղել հորը։ 1733–1764 թվականներին աշխատել է Դրեզդենի, Հալլեի (այստեղից էլ նրա երկրորդ անունը՝ «Հալլեյան» Բախ) և այլ քաղաքների եկեղեցիներում։ Հեղինակ է 21 կանտատի, 9 սիմֆոնիայի, կոնցերտների, երգեհոնային և կլավիրային ստեղծագործությունների։

## Ծանոթագրություններ

Կատեգորիա:Անձինք այբբենական կարգով
Կատեգորիա:Գերմանացի կոմպոզիտորներ
Կատեգորիա:Բախերի ընտանիք
Կատեգորիա:Գերմանացի երգեհոնահարներ
Կատեգորիա:Գերմանացի դաշնակահարներ
Կատեգորիա:Գերմանացի դասական երաժիշտներ
Կատեգորիա:Գերմանացի երաժշտական մանկավարժներ
Their Greatest Hits (1971–1975)

***Their Greatest Hits (1971–1975)***, Eagles խմբի լավագույն հիթերի առաջին ժողովածուն, որը թողարկվել է 1976 թվականին։ Ներառում է երգեր խմբի առաջին չորս ալբոմներից, որոնք թողարկվել են 1971-1975 թվականներին։ ''Recording Industry Association of America'' (*RIAA*) կողմից բոլոր տարիների ընթացքում ԱՄՆ-ում ամենաշատ վաճառվող ալբոմ, № 1 բեսթսելլերը (2018 թվականի օգոստոսի 20-ի դրությամբ), որն ունեցել է 38 պլատինե հավաստագրում։

2017 թվականին ընտրվել է Կոնգրեսի Ամերիկյան գրադարանի ձայնագրությունների Ազգային գրանցամատյան՝ հաշվի առնելով դրա «մշակութային, պատմական և գեղագիտական նշանակությունը»։

## Ալբոմի մասին
«*Their Greatest Hits»-ը (1971—1975)* հայտնվել է Billboard 200 ամերիկյան հիթ-շքերթի չորրորդ հորիզոնականում՝ թողարկման առաջին շաբաթվա ընթացքում և մեկ շաբաթ անց 1976 թվականի մարտի 13-ին հասել է № 1 հորիզոնականին, որտեղ մնացել է հինգ շաբաթ։ *Billboard* ամսագրի 1976 թվականի լավագույն ալբոմների ամփոփիչ ցանկում այն զբաղեցրել է չորրորդ տեղը, սակայն վաճառքները շարունակվել են նաև քառորդ դար անց, որն էլ թույլ է տվել ալբոմին դառնալ ամենավաճառվողը ԱՄՆ-ի պատմության մեջ։

Ալբոմն առաջինն ստացել է *[[Ձայնագրող ընկերությունների ամերիկյան ասոցիացիա|RIAA]]* պլատինե հավաստագրում, որը ասոցիացիան ներմուծել է 1976 թվականին ալբոմների համար, որոնց տպաքանակը ԱՄՆ-ում հասել է 1 միլիոն օրինակի։ Այս հավաստագրումը նա ստացել է 1976 թվականի փետրվարի 24-ին, այսինքն՝ հրապարակվելուց ընդամենը մեկ շաբաթ անց։ 1990 թվականի օգոստոսին նա ստացել է 12 պլատինե հավաստագրում։ Սկավառակը ստացել է իր հերթական 14 անգամ հավաստագրումը 1993 թվականիի դեկտեմբերին, իսկ 1995 թվականի հունիսին այն դարձել է 22 անգամ պլատինե։ Այն դարձել է ԱՄՆ-ի բոլոր ժամանակների բացարձակ բեսթսելլերը, երբ *RIAA*-ից ստացել է 26 անգամ պլատին։ 2001 թվականին խմբի անդամ Ռենդի Մայսների հետ ռադիո-հարցազրույցում նա ասել է, որ ոչ ինքը, ոչ էլ Բերնի Լայդոնը նույնիսկ չեն էլ տեղեկացվել 1999 թվականին իրենց տրված ձայնագրության մրցանակի մասին, և որ «...հարկ է եղել զանգահարել և մենք վերջապես ստացել ենք այն»։ Հունվարի 30-ին ալբոմը 29 անգամ պլատինե հավաստագրում է ստացել, որը նշանակում էր 29 միլիոն օրինակ տպաքանակ ԱՄՆ-ում։ Նրանց ամենամեծ հիթերը *RIAA*-ի լավագույն 100 ալբոմների առաջին հորիզոնականը զբաղեցրել են 2018 թվականի օգոստոսի 20-ին՝ փոխարինելով Մայքլ Ջեքսոնի *[[Thriller]]*-ին, որը ստացել է 33 անգամ պլատինե հավաստագրում։ Ամբողջ աշխարհում, մինչև 2011 թվականը, ալբոմի տպաքանակը կազմել է ավելի քան 42 միլիոն օրինակ։

## Կոմպոզիցիայի ցանկ

## Ձայնագրության մասնակիցներ
* Դոն Հենլի՝ վոկալ, հարվածային գործիքներ 
* Ֆրայ Գլեն՝ վոկալ, կիթառ, ստեղնաշարային գործիքներ
* Ռենդի Մայսներ՝ վոկալ, բաս կիթառ 
* Դոն Ֆեդլեր՝ բեք վոկալ, կիթառ
* Բերնի Լիդոն՝ բեք վոկալ, կիթառ, բանջո, մանդոլին

## Հիթ-շքերթներ

## Հավաստագրումներ

## Ծանոթագրություն

## Արտաքին հղումներ
* Lyin' Eyes
* Tequila Sunrise
* Take It Easy

Կատեգորիա:1976 ալբոմներ
Կատեգորիա:1976 երաժշտությունում
Կատեգորիա:Billboard 200 գլխավորած ալբոմներ
Կատեգորիա:Ալբոմներ այբբենական կարգով
Կատեգորիա:Անգլալեզու ալբոմներ
Կատեգորիա:Ռոք ալբոմներ
Դպրոց (հեռուստասերիալ, Ուկրաինա)

**«#Դպրոց»** (), ուկրաինական հեռուստասերիալ ժամանակակից դպրոցի կյանքի, դեռահասների, ուսուցիչների և ծնողների հետ նրանց հարաբերությունների մասին։ Արտադրել է «1+1» հեռուստաընկերությունը։ Առաջին եթերաշրջանը 1+1 հեռուստաընկերությունը հեռարձակել է 2018 թվականի հունվարի 15-ից մինչև 2018 թվականի փետրվարի 15-ը։ Երկրորդ եթերաշրջանը հեռարձակվել է 2018 թվականի օգոստոսի 27-ից մինչև 2018 թվականի հոկտեմբերի 11-ը։ Երրորդ եթերաշրջան հեռարձակվել է 2019 թվականի մարտի 4-ից մինչև մարտի 14-ը։

Հեռուստասերիալի ռեժիսորները եղել են Իրինա Լիտվինևնկոն, Սերգեյ Տոլկուշկինը և Սերգեյ Ումանեցը, գլխավոր դերերում՝ Յանա Անդևա, Նիկիտա Վակուլյուկ, Ելենա Կուրտա, Ելիզավետա Վասիլենկո, Իրինա Կուդաշովա, Իրինա Տրինչեր, Կարինա Չեռնյավսկայա, Օլգա Վիկովսկի և Բոգան Օսադչուկ։

Այն համարվում է ուկրաինական առաջին ժամանակակից սերիալ դեռահասների համար։

## Սյուժե
### Առաջին եթերաշջան
Մի քանի երիտասարդ ուսուցիչներ պատահմամբ աշխատանքի են անցնում ուկրաինական դպրոցներից մեկում։ Հաջողակ գործարար Եկատերինան դպրոց էր գնացել որպես տնտեսագիտության ուսուցիչ՝ դստեր հետ հարաբերությունները բարելավելու համար։ Նա ծանոթանում է անգլերենի նոր ուսուցչի Ալեքսի հետ, այս ծանոթությունը փոխում է նրանց կյանքը, քանի որ նրանք նախկինում ուսուցիչ չէին եղել։ Դպրոցը նրանց համար դառնում է փորձություն։ Նրանք դպրոցում գործում են այնպես, ինչպես սովորական կյանքում։ Սխալ գրված դասի պլանը կամ թերի լրացված դպրոցական ամսագիրը կարող էր ցանկացած պահի աշխատանքից ազատվելու պատճառ դառնալ։

Սերիալում մեծ ուշադրություն է դարձվում դպրոցականների այն իրական խնդիրներին, որոնց նրանք բախվում են պատանեկության տարիներին՝ հասակակիցների կողմից ահաբեկում, փոխըմբռնման բացակայություն ընտանիքում, ուսուցիչների կաշառք և ինտրիգներ։

### Երկրորդ եթերաշրջան։ «Մանկական խաղեր»
Հերոսները փոխադրվում են 11-րդ դասարան։ Նրանք մեծանում են, և նրանց հետ մեծանում են նաև խնդիրները։ Սերիալում հայտնվում են նոր հերոսներ, որոնք փոխում են հին հերոսների նախկին կյանքը։ Հերոսներն ավարտում են 11-րդ դասարանը, պատրաստվում են ավարտել դպրոցն ու անցնել որակավորման քննություններին։ Այնուամենայնիվ, նրանք ունենում են այլ մտահոգություններ, որոնք միշտ չէ, որ լավ հույզեր են առաջ բերում։

### Երրորդ եթերաշրջան։ «Շրջանավարտներ»
Երրորդ եթերաշրջանում շրջանավարտներն արդեն մեծ են։

## Մրցանակներ և անվանակարգեր

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2018 հեռուստասերիալներ
Կատեգորիա:Ուկրաինական հեռուստասերիալներ
Յոսիպ Բելուչիչ

**Յոսիպ Բելուչիչ** (), խորվաթ գյուտարար էր։ Նա հայտնի է արագաչափ սարքերի հորինմամբ։

Նա ծնվել է Լաբինի մոտ գտնվող Ժուպանիչի քաղաքում։ Սովորել է Վիեննայում։ Բելուչիչը պրոֆեսոր էր Կոպերում և Տրիեստում։ Նա 1888 թվականին արտոնագրեց իր արագաչափը և այն ներկայացրեց Փարիզում 1889 թվականի համաշխարհային ցուցահանդեսում։

## Ծանոթագրություններ

Կատեգորիա:Ավստրիացի ճարտարագետներ
Կատեգորիա:Ավստրիացի մանկավարժներ
Կատեգորիա:Ավստրիացի ֆիզիկոսներ
Կատեգորիա:Գյուտարարներ
Կատեգորիա:Խորվաթ գիտնականներ
Կատեգորիա:Ֆիզիկոսներ այբբենական կարգով
Փենսակոլա (Ֆլորիդա)

**Փենսակոլա** (), Էսկամբիա շրջանի վարչական կենտրոն(Ֆլորիդա, ԱՄՆ)։ Բնակչությունը՝ 54734 բնակիչ, արվարձաններով՝ 437125 բնակիչ (2005)։

Փենսակոլայի հիանալի նավահանգիստը չի կարող մրցակցել Մոբիլի հետ, որը գտնվում է 100 կմ դեպի արևմուտք։ Փենսակոլան անվանում են «5 դրոշների երկիր» ի նշան այնտեղ տարբեր ժամանակահատվածներում ծածանված Իսպանիայի, Ֆրանսիայի, Մեծ Բրիտանիայի, Ամերիկայի Միացյալ Նահանգների և Ամերիկայի Համադաշնային Նահանգների դրոշների։

## Պատմություն
Առաջին բնակավայրը հիմնադրվել է իսպանացիների կողմից՝ 1559 թվականին, Մեքսիկական ծոցի ափին։ Բնակավայրը իսպանացիները լքել են 1661 թվականին, որից հետո նորից բնակեցվել է գաղութականների կողմից 1698 թվականին։

Իսպանական Սան-Կառլոս ամրոցը այրվել է 1719-1720 թվականներին՝ ֆրանսիացիների հետ բախումների ժամանակ։

Յոթնամյա պատերազմից հետո ափը անցել է բրիտանացիների տիրապետության տակ, որոնք Սան-Կառլոսին տվել են այդ տարածքում բնակվող հնդկական ցեղի անունը և այն դարձրել Արևմտյան Ֆլորիդայի մայրաքաղաք։

Հյուսիսային Ամերիկայում անկախության համար ընթացող պատերազմի ժամանակ իսպանական նավատորմը մտավ Փենսակոլայի ծոց (1781)։

Քառասուն տարի անց ամերիկացիները՝ Էնդրյու Ջեքսոնի գլխավորությամբ իսպանացիներին մեղադրեցին հնդիկ աշխարհազորայիններ ԱՄՆ հրահրելու մեջ և 1818 թվականին գրավեցին քաղաքը։ Երեք տարի անց այստեղ սկսվեց դաշնային նավաշինության կառուցումը։

Քաղաքացիական պատերազմի տարիներին քաղաքում ինքնին գերակշռում էին հարավցիները, իսկ Սանտա Ռոզա կղզու Ֆորտ Պիկենսը հավատարիմ մնաց Լինքոլնի կառավարությանը։

Պատերազմից հետո Փենսակոլայում սկսվել է ձկնորսության և փայտամշակման զարգացումը։ 1913 թվականին նավաշինությունում ստեղծվել է ԱՄՆ ռազմաօդային ուժերի առաջին հենակետերից մեկը։

## Քաղաքը մշակույթում
«Փենսակոլայի ոսկե թևերը» — Ամերիկյան հեռուստասերիալ (1990)։

Փենսակոլա քաղաքը նշվում է «Կոնտակտ» ֆիլմում, որտեղ գլխավոր դերակատարը Ջոդի Ֆոսթերն է։

## Եղբայր քաղաքներ
, Չիմբոտե (Chimbote)

, Էսկազու (Escazú)

, Գերո (下呂市)

, Գոռլովկա

, Միռաֆլորես (Miraflores)

, Գաոսյուն (高雄)

## Ծանոթագրություններ

## Արտաքին հղումներ
* Official website
* Pensapedia, the Pensacola encyclopedia
* Pensacola Bay Area Convention & Visitors Bureau
* www.hurricanecity.com/city/pensacola Hurricane history for Pensacola 
* Historic issues of the Pensacola Journal (1905-1922) at Florida and Puerto Rico Digital Newspaper Project

Կատեգորիա:1667 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Բնօրինակում անաղբյուր հոդվածներ
Կատեգորիա:Ֆլորիդայի քաղաքներ
Մարիաննա Գեյդե

**Մարիաննա  Մարկովնա Գեյդե** (, ), ռուս բանաստեղծ, արձակագիր, թարգմանիչ։

## Կենսագրություն
Մարիաննա Գեյդեն ծնվել է 1980 թվականին Մոսկվայում։ Ավարտել է Ռուսական պետական հումանիտար համալսարանի փիլիսոփայության ֆակուլտետը։ Մի շարք հատուկ փիլիսոփայական հրապարակումների հեղինակ է, մասնավորապես` նվիրված Թովմա Աքվինացու կյանքին և գործունեությանը։ Հանդես է եկել նաև որպես փիլիսոփայական աշխատությունների թարգմանիչ (Ֆոմաս Աքվինացու «Հոգու ուսմունքը», Կոնստանտին Բանդուրովսկու հետ միասին, 2004)։

Մարիաննա Գեյդեի բանաստեղծություններն ու արձակը տպագրվել  են «Октябрь», «*Новый мир*», «Новое литературное обозрение», «*Арион*», «*Крещатик*», «*Вавилон*», «*Русская проза*» ամսագրերում և ալմանախներում։ Գեյդեի պոեզիան աչքի է ընկնում 2000-ականների գրական սերնդին ոչ տիպական մետաֆիզիկական խնդիրներով ծանրաբեռնվածությամբ և ընդհանուր մշակութային համատեքստին հղումների լայն շրջանակով։

Եվգենի Պոպովը Գեյդեի ստեղծագործությունների մասին ասել է.

Գեյդեի արձակը զգալիորեն տարբերվում է նրա պոեզիայից և ձգտում է վերստեղծել ժամանակակից մարդու խոսքը և հոգեբանական մոդելները, որպես գիտակցության կրող՝ հաճախ դիմելով գիտակցության հոսքի տեխնիկային։ Գեյդեի բանաստեղծություններն արժանացել են «Դեբյուտ» մրցանակի (2003), արձակն ընդգրկվել է «Դեբյուտ»  մրցանակի և «Տենյոտա» ինտերնետային մրցույթի (2002) կարճ ցուցակում։ «Տրիումֆ» երիտասարդական մրցանակի դափնեկիր է (2005)։ «Իրերի փոշոտման ժամանակը» գրքի համար նա ստացել է «Ստրուժսկի կամուրջներ» մրցանակը «Ստրուժսկի պոեզիայի երեկոներ» միջազգային բանաստեղծական փառատոնի պոեզիայի լավագույն առաջին գրքի համար (2006)։ 2012 թվականին արժանացել է Անդրեյ Բելիի մրցանակի՝ «Բալասանները սպասում են» գրքի համար (2010)։

Հրատարակել է նաև հոդվածներ գրականության և գրախոսությունների վերաբերյալ։ Մի քանի տարի ապրել և դասավանդել է Պերեսլավլ Զալեսկիում, 2005 թվականից` կրկին Մոսկվայում։

## Գրքեր
* Время опыления вещей: Стихи. — М.: ОГИ, 2005. — 112 с.
* Слизни Гарроты: Стихи с автокомментариями. — М.: АРГО-РИСК, 2006. — 104 с.
* Мертвецкий фонарь: Повести, рассказы. — М.: Новое литературное обозрение, 2007. — 344 с. (Короткий список Премии Андрея Белого)
* Бальзамины выжидают : Рассказы. — М.: Русский Гулливер, 2010. — 318 с.
* Стеклянные волки. — М.: Книжное обозрение (АРГО-РИСК), 2013. — 104 с. — (Серия «Малая проза», вып. 11.)

## Ծանոթագրություններ

## Արտաքին հղումներ
* Страница Марианны Гейде на сайте «Вавилон»
* Страница Марианны Гейде на сайте «Полутона»
* Страница Марианны Гейде на сайте «Молодая русская литература»
* Изображения Марианны Гейде в галерее «Лица русской литературы»
* Новая литературная карта России. Марианна Гейде
* Марианна Гейде в «Журнальном зале» 
* На сайте премии Андрея Белого

Կատեգորիա:Ռուս բանաստեղծներ
Կատեգորիա:Ռուս արձակագիրներ
Կատեգորիա:Ռուս թարգմանիչներ
Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Ռուսական պետական հումանիտար համալսարանի շրջանավարտներ
Violeta

**«Violeta»**,  (), հարավկորեա-ճապոնական գըրլ բենդ IZ*ONE-ի երգը։ Այն թողարկվել է 2019 թվականի ապրիլի 1-ին։

## Չարթեր

## Հաղթանակներ
### Երաժշտական ծրագրերի հաղթանակներ

## Ծանոթագրություններ

Կատեգորիա:2019 սինգլներ
Ամոնիտ (ֆիլմ)

**Ամոնիտ** (), 2020 թվականի գեղարվեստական կենսագրական ռոմանտիկ դրամա, որը ստեղծել է ռեժիսոր Ֆրենսիս Լին։ Գլխավոր դերերում հանդես են եկել Քեյթ Ուինսլեթը և Սիրշա Ռոնան։

Ֆիլմի համաշխարհային պրեմիերան Տորոնտոյի կինոփառատոնում տեղի է ունեցել 2020 թվականի սեպտեմբերի 11-ին։ Այն պետք է թողարկվի Ավստրալիայում 2021 թվականի հունվարի 14-ին Transmission Films ընկերության կողմից, իսկ Մեծ Բրիտանիայում՝ 2021 թվականի մարտի 26-ին Lionsgate ընկերության կողմից։

## Դերերում
* Քեյթ Ուինսլեթ՝ Մարի Աննինգ
* Սիրշա Ռոնան՝ Շարլոթ Մերչիսոն
* Ֆիոնա Շոու՝ Էլիզաբեթ Ֆիլփոթ
* Ջեմմա Ջոնս՝ Մոլի Աննինգ
* Ջեյմս Մակարդլ՝ Ռոդերիկ Իմպի Մուրչիսոն
* Ալեք Սեկարյանու՝ դոկտոր Լիբերսոն

## Արտադրություն
2018 թվականի դեկտեմբերին հայտարարվել է, որ Քեյթ Ուինսլեթը և Սիրշա Ռոնանը միացել են ֆիլմի դերասանական կազմին, իսկ Ֆրենսիս Լին լինելու է սցենարիստը։ 2019 թվականի մարտին Ֆիոնա Շոուն նույնպես միացել է ֆիլմի դերասանական կազմին։ 2019 թվականի մայիսին հայտարարվել է, որ Ալեք Սեկարյանուն, Ջեյմս Մակարդլին և Ջեմմա Ջոնսը միացել են ֆիլմի դերասանական կազմին։

### Նկարահանումներ
Հիմնական նկարահանումները սկսվել են 2019 թվականի մարտի 11-ին Դորսեթում։

## Ծանոթագրություններ

## Արտաքին հղումներ
* 

Կատեգորիա:2020 ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:Ավստրալիական մելոդրամա ֆիլմեր
Կատեգորիա:Բրիտանական կենսագրական ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:ԼԳԲՏ ֆիլմեր
Կատեգորիա:Անգլերեն անկախ ֆիլմեր
Շելդոն Լեոնարդ

**Շելդոն Լեոնարդ** (, ), ծագումով հրեա, ամերիկացի դերասան, նաև պրոդյուսեր, ռեժիսոր, սցենարիստ, խաղացել է նաև թատրոնում և հեռուստատեսությունում, Պրայմ թայմ «Էմմի» մրցանակի դափնեկիր Է որպես ռեժիսոր «Danny’s Comeback» 1961 թ. ֆիլմի համար։

Նրա մասնակցությամբ առավել նշանավոր ֆիլմերից են «Այս հրաշալի կյանքը», «Ունենալ և չունենալ», «Ինչ-որ մի տեղ գիշերը», «Թակարդ», «Տղաներ և տիկնիկներ», «Մի բուռ հրաշք»։

Ծնվել է հրեա վաճառականի ընտանիքում, ընտանիքի 2 տղաներից ավագն էր։ Կարիերան սկսել է Բրոդվեյի թատրոններում  1934 թվականին, իսկ 1939 թվականին տեղափոխվել է Հոլիվուդ, խաղալով երկրոդային դերեր։

1931 թվականին ամուսնացել է իր դեռ դպրոցական տարիների ընկերուհու Ֆրենսես Բեյբորի հետ, ունեցել են երկու երեխա, աղջիկը` Անդրեա 1939 թ. և տղան` Սթիվեն 1942 թ.:

Ռեժիսոր Ֆրենկ Կապրայի «Այս հրաշալի կյանքը» ֆիլմում խաղում էր բարմեն Նիկի դերը, և մի առիթով հայտարարել է, որ խաղացել է ֆիլմում միայն նրա համար, որ նրան անհրաժեշտ էր գումար բեյսբոլի տոմս գնելու համար։

## Գրականություն
* 
* 

## Ծանոթագրություններ

Կատեգորիա:20-րդ դարի ամերիկացի գործարարներ
Կատեգորիա:20-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացի տղամարդ թատերական դերասաններ
Բուշել

մինի|Բուշելի էտալոնը Քուինսլենդում
**Բուշել** (), սորուն նյութերի չափման՝ ծավալի միավոր Անգլիայում (36, 37լ) և ԱՄՆ-ում (35,24լ)։ Օգտագործվում  է սորուն, հիմնականում գյուղատնտեսական ապրանքի ծավալի չափման համար, բայց ոչ հեղուկների։ Համառոտ գրվում է  *bsh կամ* *bu։*

Բրիտանական կայսերական չափման համակարգում 1 բուշելը = 4 պեկի = 8 գալոնի = 32 չոր կվարտի = 64 չոր պինտի = 1,032 ամերիկյան բուշելի = 2219,36 խորանարդ դյույմի = 36,36872 լ (դմ³) = 3 դույլի։

Ամերիկյան չափման համակարգում 1 բուշելը = 0,9689 անգլիական բուշելի = 35,2393 լիտրի։ Ըստ այլ տվյալների 1 բուշելը = 35,23907017 լ = 9,309177489 ամերիկյան գալոնի։

Բուշել է կոչվում նաև խնձորների պահման և տեղափոխման համար նախատեսված արկղը։ Միջազգային առևտրում բուշել ընդունված է անվանել 38,691 կգ տարողությամբ արկղը։

Անվանումը ըստ մեկ վարկածի առաջացել է հին ֆրանսերեն "boissiel" կամ "buissiel" բառից, որը նշանակում է «փոքր արկղ», ըստ մեկ այլ վարկածի բառն առաջացել է հին ֆևանսերեն "boise" բառից, որը նշանակում էր «երկու բաթ»՝ ինչը հին միջնադարյան ծավալի չափի միավորն էր և հավասար էր երկու հոգշեթի։

## Ծանոթագրություններ

## Արտաքին հղումներ
* 
* Conversion Tables & Formulas

Կատեգորիա:Զանգվածի միավորներ
Կատեգորիա:Ծավալի չափման միավորներ
Կատեգորիա:Չափիչ սարքեր
Կատեգորիա:Չափման միավորներ
Լիլլիան Ռենդոլֆ

**Լիլլիան Ռենդոլֆ** (, ), ամերիկացի դերասանուհի, երգչուհի, նաև ռադիոհաղորդավարուհի։

Հայրը հոգևորական էր, մայրը ուսուցչուհի։ Ավագ քույրը Ամանդա Ռենդոլֆը նույնպես դարձավ դերասանուհի, իսկ եղբայրը` Սթիվ Գիբսոնը երաժիշտ։

Իր պրոֆեսիոնալ կարիերան սկսել է Քլիվլենդում և Դետրոյտում, ապա տեղափոխվել է Լոս Անջելես, որտեղ 1930-ական թթ. վերջում դարձել է ճանաչված ռադիոհաղորդավար։ Միաժամանակ նաև սկսել է հանդես գալ ֆիլմերում, խաղալով փոքր դերեր, որոնցից առավել նշանավորը  «Այս հրաշալի կյանքը» (1946) ֆիլմն էր։

1940-1952 թվականներին «Թոմն ու Ջերին» մուլտսերիալում հնչունավորել է սևամորթ աղախնի կերպարը։

Արդեն 1951 թվականից սկսած առավել հաճախ հանդես է գալիս հեռուստատեսությունում, փոքրիկ դերեր ունենալով հեռուսասերիալներում և 
տարբեր շոուներում։ Քիչ թե շատ մեկ այլ նշանավոր դեր է ունեցել «Կամաց, կամաց, սիրելի Շառլոտա» (1964) ֆիլմում,  վերջին դերը կինոյում խաղացել է 1979 թվականի «Սոխի դաշտ» ֆիլմում։ Մահացել է քաղցկեղից և հուղարկավորվել է Հոլիվուդ Հիլզ գերեզմանատանը, որտեղ նաև հուղարկավորված է քույրը։

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հաղորդավարուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Քաղցկեղից մահացածներ
Կատեգորիա:20-րդ դարի ամերիկացի դերասանուհիներ
Մարդոնգներ

**«Մարդոնգներ»** (), ռուս ժամանակակից գրող Վիկտոր Պելևինի փիլիսոփայական-երգիծական կեղծ գրախոսականը, որը հրապարակվել է 1991 թվականին։

Պատմվածքի՝ «Իմ մասին ասեկոսեները կանցնեն դիակի նեխած հոտի պես» բնաբանը ընթերցողին հղում է Շառլ Բոդլերի «Չարի ծաղիկները» ժողովածուին։

## Բովանդակություն
Պատմվածքի գործողությունները տեղի են ունենում 1990-ական թվականներին, երբ ոմն Անտոնով հնարում է նոր աղանդ։ Աղանդում ստեղծվում է մահվան յուրահատուկ պաշտամունք, ամբողջ կյանքը, որը աղանդում կոչվում է «նախամահ», դիտվում է որպես մահվան՝ «դիակացման», նախապատրաստություն։ Աղանդում զարգացած են հոգևոր պրակտիկաներ, մասնավորապես՝ «Պուշկինը պուշկինաբար մեծ է» մանտրայի վանկարկում։ Անտոնովցիների աղանդում բանաստեղծի կերպարը կարևոր դեր է խաղում։ Մեկ այլ պրակտիկա է հին ռուսական մշակույթի ուսումնասիրությունը։ Այսպես, մատրյոշկան դառնում է ներդրված մեռելների համակարգ։

Անտոնովի «ինքնաիրացումից» հետո (սովորական լեզվով ասած՝ մահանալուց հետո) նրա «մարդոնգը», այսինքն՝ դիակը, որը վերածվել է արձանի, դառնում է աղանդավորների ուխտավայր։

Ողջ այս դիապաշտությունը կասկածի տակ է առնվում պատմվածքի վերջին արտահայտությամբ. «Մայրուղուց բացվում է ապշեցուցիչ տեսարան»։

## Հատկանիշներ
Մահվան թեման կենտրոնական է, կազմակերպող նաև «Մարդոնգներում»։ «Մարդոնգներում» Պելևինի նպատակը աղանդի համոզմունքների, նրա տեսական աշխատանքների և հիմնական գործչի՝ Անտոնովի, որի անունով էլ կոչվել է, այդ շարժման անդամների հատկանիշների և այլնի մաքուր արտացոլանքը ցույց տալն է։ Հետազոտողները նշում են, որ պատմվածքի ձևը նման էր ռեֆերատի։

Պատմվածքում օգտագործվում են հակադրություններ, որոնք հյուսում են այս և «Նեկրոմենթ» պատմվածքների փոխատեքստային միասնություն, օգտագործվում է «հավերժական - ժամանակավոր» հակադրությունը։ Այս հակադրությունն իրագործվում է մի շարք պատկերավոր համեմատությունների միջոցով. Անտոնով - գեներալ Կրուշին, ճանապարհը, որի մոտ տեղադրված է Անտոնովի մարդոնգը - ճանապարհներ, որոնց վրա տեղադրվում են նեկրոմոդուլները, մարդոնգներ - նեկրոմոդուլներ։ Ընդ որում, հակադրության առաջին մասին վերաբերում է հավերժության գաղափարը, իսկ երկրորդ մասին՝ որոշակի ժամանակի, որոշակի դարաշրջանի և, ի վերջո, ժամանակավորի հասկացությունը։

Ըստ փիլիսոփայական գիտությունների թեկնածու Ե. Ն. Վագների, որն ատենախոսությունում վերլուծելով առասպելներն ու Ալեքսանդր Պուշկինի հիշատակումները, պատմվածքը գրված է Բորխեսի գրական-հետազոտական նորավեպերի ոճով։ Ըստ Օ. Վ. Բոգդանովայի՝ Պելևինի պոստմոդեռնիզմի նախակարապետը Անդրեյ Բիտովի «Պուշկինի տունն» է։ Վագները նշում է նաև «մարդոնգ» հասկացության նմանությունը Լենինի պաշտամունքին։

## Հրապարակում
Պատմվածքն առաջին անգամ հրապարակվել է Վիկտոր Պելևինի առաջին հեղինակային «Կապույտ լապտեր» ժողովածուում (1991)։

## Արտաքին հղումներ
* «Մարդոնգները» Վիկտոր Պելևինի ստեղծագործությունների կայքում

## Գրականություն
* А. В. Биякаева. Рассказы В. Пелевина «Мардонги» и «Некромент»: идейные и формальные особенности метатекстового объединения//Вестник Инновационного Евразийского университета. 2011
* Богданова, О.В. «Пушкин — наше всё»: литература постмодерна и Пушкин. — Факультет филологии и искусств СПбГУ, 2009

## Ծանոթագրություններ

Կատեգորիա:Վիկտոր Պելևինի ստեղծագործություններ
Գալայի հնաոճ իրերի թանգարան

**Գալայի հնաոճ իրերի թանգարան** (), Թանգարանը հիմնադրվել է Հեյդար Ալիևի հիմնադրամի կողմից Գալա պետական պատմական և ազգագրական արգելոցի տարածքում։

Թանգարանի շինարարությունը սկսվել է 2010 թվականի հունիսին և ավարտվել 2011 թվականին։ 2011 թվականի սեպտեմբերի 7-ին նախագահ Իլհամ Ալիևը և նրա կինը, Հեյդար Ալիևի Հիմնադրամի նախագահ Մեհրիբան Ալիևան մասնակցել են թանգարանի բացմանը։

Թանգարանում ցուցադրվում է ավելի քան 800 ցուցանմուշ։ Եռահարկ շենքի առաջին և երկրորդ հարկերում ցուցադրվում են տարատեսակ դեկորատիվ-կիրառական արվեստներ, որոնք ստեղծվել են ադրբեջանցի ժողովրդի կողմից դարեր շարունակ։ Երրորդ հարկում ցուցադրվում են երկրի տարբեր շրջաններից հավաքված իրեր, որոնք արտադրվել են Ավստրիայում, ԱՄՆ-ում, Գերմանիայում, Անգլիայում, Իրանում, Ռուսաստանում, Ֆրանսիայում, Բելգիայում, Ուզբեկստանում, Թուրքիայում, Լեհաստանում և այլ երկրներում։ Շենքի առաջին հարկում կան վարչական սենյակներ, հուշանվերների բաժին և վերանորոգման և վերականգնման արհեստանոց, նիստերի դահլիճ։ Հայտնաբերված հնությունները վերականգնվում են այս արհեստանոցում։

## Տես նաև
* Ամրոցի հնագիտական-ազգագրական թանգարանային համալիր

## Ծանոթագրություններ
Բակուր

**Բակուր** (մոտ մ.թ.ա. 67– մ․ թ․ ա․ 38 հունիսի 9), Պարթևաց Որոդես II թագավորի որդին և գահակիցը։ Մ․ թ․ ա․ 53-ի հունիսին Արտաշատում կնքած հայ–պարթևական դաշինքն ամրապնդվել է Բակուրի և Հայոց թագավոր Արտավազդ Բ–ի քրոջ ամուսնությամբ։ Օժտված լինելով զորավարական տաղանդով՝ Բակուրը եղել է պարթևական արշավանքների կազմակերպիչը։ Մ․ թ․ ա․ 52–50-ին գլխավորել է Ասորիքում և Փոքր Ասիայում պարթևական զորքերի գործողություններն ընդդեմ Հռոմի։ Մ․ թ․ ա․ 50-ի գարնանը Բակուրը նոր արշավանք է նախապատրաստել Հռոմի դեմ, սակայն Որոդես II անսպասելիորեն Ասորիքից ետ կանչելով՝ խանգարել է նրան իրագործելու այդ մտադրությունը։ Հռոմեա–պարթևական նոր պատերազմի սկզբին (մ․ թ․ ա․ 40) Բակուրը վերստին գրավել է Ասորիքը և Փյունիկիան։ Բակուրի ասորիք–պաղեստինյան արշավանքներին մասնակցել են նաև հայկական զորագնդերը։ Բակուրի զորավարներից էր Բարզափրանես Ռշտունին, որը, ըստ Մովսես Խորենացու, անցել է Գալիլեյա և այնտեղ ապստամբություն հրահրել հռոմեացիների դեմ։ Բակուրի ռազմական հմուտ գործողությունների շնորհիվ մ․ թ․ ա․ 40–38-ին Պաղեստինը, Ասորիքը և Փոքր Ասիան անցել են պարթևական տիրապետության տակ։ Սակայն մ․ թ․ ա․ 38-ին, Գինդարոս լեռան մոտ (Անտիոքից ոչ հեռու) ճակատամարտում Բակուրը սպանվել է։ Պարթևական զորաբանակի պարտությամբ Եփրատը վերստին ճանաչվել է հռոմեական և պարթևական տերությունների սահմանագիծ։ Բակուրի զոհվելուց հետո Որոդես II հրաժարվել է գահից՝ հօգուտ մյուս որդու՝ Հրահատ Դ-ի։

## Գրականություն
* Հայ ժողովրդի պատմություն, հ․ 1, Ե․, 1971։ 
* Моммзен Т․, История Рима, т․ 5, М․, 1949, с․ 327-28․

Կատեգորիա:Պարթև Արշակունիներ
Նեկրոմենթ

**«Նեկրոմենթ»** (), ռուս ժամանակակից գրող Վիկտոր Պելևինի երգիծական կարճ պատմվածքը, որն առաջին անգամ հրապարակվել է 2008 թվականին։

## Բովանդակություն
«Նեկրոմենթը» պատմություն է գեներալ Կրուշինի մասին, որը, օկուլտային նպատակներով, սպանում էր իր ենթականերին, դիակիզում և մոխիրը թաքցնում՝ ավելացնելով ավտոմեքենաների արագությունը նվազեցնելու համար նախատեսված «պառկած ոստիկանների» նյութին։ Ինչպես պատկերավոր նկատել է ռազմական մի արխիվագետ, գեներալի պատմությունը մոտավորապես նույնքան է տարբերվում ուժային կառույցներում ցնցումների աղմկահարույց այլ գործերից, որքան Ժիլ դե Ռեի դատավարությունը պատմական առաջընթացին խոչընդոտող կիսագրագետ ինչ-որ ավատատիրոջ պաշտոնանկությունից։ Ժիլ դե Ռեի հետ համեմատությունը չափազանցություն չէ. 1440 թվականին խարույկի վրա այրված ֆրանսիացի մարշալին, որը խոստովանել է կապը սատանայի և ծիսական ալքիմիական սպանությունների հետ, հանգիստ կարելի է անվանել մոսկովյան պետավտոտեսչության ղեկավարի նախկին տեղակալի հոգևոր եղբայրը (Կրուշինը նախընտրում էր իր բաժինն անվանել հին ձևով, ինչպես դա մինչ օրս անում է ժողովուրդը)։ Կրուշինի գործի վերաբերյալ տեղեկությունների մեծ մասը մինչ օրս փակ է, և գոնե որոշ չափով նրա ամբողջական կենսագրությունը կազմելու փորձերն անհայտ են։

Բացահայտվելուց անմիջապես առաջ Կրուշինը ինքնասպանություն է գործում տեսախցիկի առջև։

Պատմվածքը ծաղրում է Ռուսաստանի քաղաքական PR գործիչներին։ Այնտեղ, մասնավորապես, փոքր-ինչ փոփոխված անուններով հայտնվում են Գլեբ Պավլովսկին, Ալեքսանդր Դուգինը և Մարատ Գելմանը։

Պատմվածքը կառուցված է լրագրողական հետաքննության պես։ Միևնույն ժամանակ, նյութի խոսակցական ձևերը և ժարգոնային արտահայտությունները հնարավորություն են տալիս այն վերագրել «դեղին մամուլի» հրապարակումներին։

## Հատկանիշներ
Մահվան թեման կենտրոնական է, կազմակերպող նաև «Նեկրոմենթում»։

Պատմվածքում օգտագործվում են հակադրություններ, որոնք հյուսում են այս և «Մարդոնգներ» պատմվածքների փոխատեքստային միասնություն, օգտագործվում է «հավերժական - ժամանակավոր» հակադրությունը։ Այս հակադրությունն իրագործվում է մի շարք պատկերավոր համեմատությունների միջոցով. Անտոնով - գեներալ Կրուշին, ճանապարհը, որի մոտ տեղադրված է Անտոնովի մարդոնգը - ճանապարհներ, որոնց վրա տեղադրվում են նեկրոմոդուլները, մարդոնգներ - նեկրոմոդուլներ։ Ընդ որում, հակադրության առաջին մասին վերաբերում է հավերժության գաղափարը, իսկ երկրորդ մասին՝ որոշակի ժամանակի, որոշակի դարաշրջանի և, ի վերջո, ժամանակավորի հասկացությունը։

## Հրապարակում
«Նեկրոմենթը» «П5. պինդոստանի քաղաքական պիգմեյների հրաժեշտի երգերը» գրքի մասն է։

## Ծանոթագրություններ

Կատեգորիա:Վիկտոր Պելևինի ստեղծագործություններ
Բակուրան

**Բակուրան** (), հայ իշխան (Օշինյանների տոհմից), Կիլիկիայի Պապեռոն քաղաքի կառավարիչ 1151-ից։ Հաջորդել է հորը՝ Սմբատին, որը սպանվել էր Ռուբինյան իշխան Թորոս Բ-ի դեմ պայքարում։ Բակուրանի քույր Ռիթան ամուսնացած էր Թորոս Բ–ի եղբայր Ստեփանեի հետ։ Վերջինիս եղերական մահից հետո (1165) Ռիթան Ռուբեն և Լևոն զավակների հետ բնակվել է Պապեռոնում, Բակուրանի մոտ։ Մլեհ իշխանի մահից հետո (1175) Կիլիկիայի հայկական պետությանը հաջորդաբար տիրել են Բակուրանի խնամատարության ներքո գտնվող Ռուբեն Գ և Լևոն Բ։

## Գրականություն
* Ալիշան Ղ., Սիսուան, Վնտ․, 1885։

Կատեգորիա:Կիլիկյան Հայաստանի իշխաններ
Բախտիար Վահաբզադեի տուն-թանգարան

**Բախտիար Վահաբզադեի տուն-թանգարան**(), Ադրբեջանի ժողովրդական բանաստեղծ, դրամատուրգ, գրականագետ, հասարակական գործիչ Բախտիար Վահաբզադեին նվիրված հուշահամալիր թանգարան։ Թանգարանի շենքը գտնվում է Շեքիում, այն տանը, որտեղ ժամանակին ապրել է Բախտիյար Վահաբզադեն, իսկ այնուհետև գործել է որպես մանկապարտեզ։

## Պատմություն
Թանգարանի հիմքը դրվել է բանաստեղծի ծննդյան 100-ամյակի կապակցությամբ ՝ Ադրբեջանի նախագահի 2015 թվականի հոկտեմբերի 27-ի հրամանով։ Թանգարանի բացման պաշտոնական արարողությունը տեղի է ունեցել 2018 թվականի օգոստոսի 31-ին ՝ 2017-2018 թվականներին իրականացված վերականգնման, վերակառուցման և գեղարվեստական նախագծման աշխատանքներից հետո։

## Ցուցադրություն
Տուն-թանգարանի ցուցադրության տարածքը 70 մ 2 է և բաղկացած է 3 սենյակներից։ Այստեղ կան նաև վարչական և ֆոնդային սենյակներ։ Թանգարանի ցուցադրության հիմքը բանաստեղծի ընտանիքի կողմից ներկայացված փաստաթուղթ, գիրք, ձեռագիր, լուսանկարչական և արխիվային փաստաթղթեր, անձնական իրեր են։ Ընդհանուր առմամբ թանգարանում ցուցադրվում է 735 ցուցանմուշ։

## Տես նաև
* Բախտիար Վահաբզադե

## Ծանոթագրություններ

## Արտաքին հղումներ
* Բեխթիյար Վահաբզադեի տուն-թանգարանի տնօրեն Էլշեն Զեքերիյեբեկլի 

Կատեգորիա:Տուն-թանգարաններ Ադրբեջանում
Կատեգորիա:2015 հիմնադրված թանգարաններ
Կատեգորիա:1995 հիմնադրումներ Ադրբեջանում
Կատեգորիա:Ադրբեջանի գրական թանգարաններ
Ամռան վերջին վարդը

**«Ամռան վերջին վարդը»** (), իռլանդացի բանաստեղծ Թոմաս Մուրի բանաստեղծությունը (1805), որի համար կոմպոզիտոր Ջոն Սթիվենսոնը գրել է երաժշտություն, և որն ընդգրկվել է Մուրի «Իռլանդական մեղեդիներ» () ժողովածուում։ Ժողովածուի միակ երգն է, որը նախատեսված է կանանց ձայնի համար։

Երգը մեծ ժողովրդականություն է վայելել ոչ միայն Անգլիայում, այլև Եվրոպայի տարբեր երկրներում։ Այսպես, այն ընկած է այն մեղեդու հիմքում, որն լայնորեն օգտագործվել է Ֆրիդրիխ ֆոն Ֆլոտովի «Մարթա» (1847) օպերայում, որի գործողությունները տեղի են ունենում Անգլիայում։

Նույն թվականին Սթիվենսոնի մեղեդու թեմայով վարիացիաներ է գրել Միխայիլ Գլինկան «Շոտլանդական թեմայով վարիացիաներ» վերնագրով․ ակադեմիկոս Մ. Պ. Ալեքսեևի ենթադրությամբ՝ վերնագրում Գլինկայի թույլ տված սխալը կապված է այն հանգամանքի հետ, որ Սթիվենսոնի մեղեդու մասին նա իմացել է Անդրեյ Տուրգենևի միջոցով, որն այն արտագրել է Էդինբուրգ 1828 թվականին։

Երգի թեմայով վարիացիաներ են գրել նաև Ֆելիքս Մենդելսոնը և Հենրիխ Վիլհելմ Էռնստը։ Էռնստի վարիացիան համարվում է ջութակի համար ամենաբարդ ստեղծագործություններից մեկը և մտնում է մանկավարժական երգացանկի մեջ։ Այդ ստեղծագործության անունով կոչվել է Բորիս Եվսեևի «Ռոմանչիկ» վեպի առաջին գլուխը, որի հերոսն ասում է․

Այդ էտյուդը սարսափելի բարդ էր, սակայն վսեմ ու սենտիմենտալ անուն ուներ՝ «Ամռան վերջին վարդը»։ Հորինել է գերմանացի Հենրիխ Վիլհելմ Էռնստը։ Ինձ դուր եկավ այս էտյուդը։ Ամենից շատ հանգիստ չէր տալիս էտյուդի հիմնական թեման։ Այս թեման անցկացվել է pizzicato հնարքով, ընդ որում՝ ոչ թե այդ հնարքի համար սովորական աջ ձեռքով, այլ ձախ ձեռքով։

Բենջամին Բրիտտենը նույնպես երաժշտություն է գրել այդ տեքստի համար, որի թարգմանությունը կատարել է Տատյանա Սիկորսկին նրա մեղեդով։

## Ծանոթագրություններ

Կատեգորիա:Թոմաս Մուրի ստեղծագործություններ
Ստորին տունդրա

**«Ստորին տունդրա»** (), ռուս ժամանակակից գրող Վիկտոր Պելևինի երգիծական-փիլիսոփայական հոգեդելիկ ֆանտաստիկ պատմվածքը՝ գրված 1999 թվականին։ Գրված է հատուկ «Վա Բանկ» ռոք խմբի կողմից համանուն ալբոմի առաջին թողարկման համար, տպագրվել է ծալաթերթիկի ներդիրում։ Ներառված է հեղինակային «Relics։ Վաղ և չհրատարակված» ժողովածուում (2005 թվական)։

Հետազոտողները նշում են, որ պատմվածքի տեքստը թույլ է տալիս դատել «Վա Բանկ»-ի փորձարարական աշխատանքի մասին։

2007 թվականին «Սոյուզ» հրատարակչությունը թողարկեց Վիկտոր Պելևինի պատմվածքների աուդիոգիրքը. hեղինակի կատարմամբ հինգ հայտնի պատմվածքներ, որտեղ ներառված էր նաև «Ստորին տունդրա» պատմվածքը։

## Ստեղծման պատմություն
«Չապաևն ու Պուստոտան» վեպը կարդալուց հետո «Վա Բանկ» խումբը շատ է տպավորվում Վիկտոր Պելևինի ստեղծագործությունից։ «Վա Բանկ»-ի անփոփոխ ղեկավար Ալեքսանդր Ֆ. Սկլյարի գլխում միտք է հղանում.

Գաղափարն այն է, որ Վիկտոր Պելևինը ստեղծում է նոր պատմվածք, իսկ «Վա Բանկ» խումբը գրում է դրա սաունդթրեքը, և դա տպագրվում է որպես բազմաժանր ստեղծագործական արտադրանք։

Երաժշտական լրագրող Անդրեյ Գավրիլովը Ալեքսանդր Ֆ. Սկլյարին տալիս է Պելևինի հեռախոսահամարը։ Ալեքսանդրը զանգահարում է Վիկտորին և շարադրում գաղափարը։ Մի քանի ամիս անց Վիկտորը վերադառնում է դրական պատասխանով։ Ստեղծագործական աշխատանքը նույնպես տևում է մի քանի ամիս։ Վիկտոր Պելևինը ձեռագիրը հանձնում է «Վա Բանկ» խմբին։ Ձեռագրում լինում են ապագա երգերի անվանումներով նշումներ։ Ալբոմի թողարկումը տևում է մոտ 9 ամիս։ Վիկտոր Պելևինը ալբոմի պրեմիերային ներկա չի լինում։

## Բովանդակություն
Յուան Մեն կայսրը Սոնհամա կախարդի ոչնչացման և մահվան երաժշտությունից ազատվելու միջոց գտնելու համար, ուտելով բավականին մեծ քանակությամբ երկնային սունկ, գնում է Բևեռային աստղի ոգու մոտ։ Ճանապարհն ընկած էր ձյունոտ տափաստանում գտնվող ջրհորի միջով...

Պատմվածքում նկարագրում են ԽՍՀՄ-ի և ԱՄՆ-ի հարաբերությունները տունդրայի բնակչի հասկացությամբ և բառապաշարի օգնությամբ։ 1990-ականների Ռուսաստանի իրականությունը ցուցադրվում է միջնադարյան չինական մշակույթի գեղագիտության միջոցով։

Գլխավոր հերոսը` Յուան Մենը, ճամփորդում է այլ իրականություն՝ օգտագործելով գիտակցությունն ընդլայնող նյութեր։

## Հրատարակություններ
* «Relics։ Վաղ և չհրատարակված», 2005 թվական
* «Բոլոր պատմվածքները» ժողովածու, 2005 թվական

## Ծանոթագրություններ

Կատեգորիա:Վիկտոր Պելևինի ստեղծագործություններ
Մարգարիտա Մեկլինա

**Մարգարիտա Մարատովնա Մեկլինա** (, ), ռուս արձակագիր, էսսեիստ և լրագրող, գրում է ռուսերեն և անգլերեն լեզուներով։

## Կենսագրություն
Մարգարիտա Մեկլինան ծնվել է 1972 թվականին, Լենինգրադում։ Մեծացել է Սանկտ Պետերբուրգում, սովորել է Ռուսաստանի մանկավարժական համալսարանի բանասիրական ֆակուլտետում։ Ստացել է նաև  ծրագրավորողի կրթություն։ 1994 թվականից ապրում է Սան Ֆրանցիսկոյում։

Իր առաջին պատմվածքները հրատարակել է հրեական «Բեդերեխ» թերթում (թիվ 6, 1993 թվական, դեկտեմբեր), «*Вавилон*» (1996) և «*Митин журнал*» (1997)           ալմանախներում, որին հաջորդում են «*Улов*», «*Зеркало*», «*Новый берег*», «*Новая юность*», «*Урал*», «*Воздух*», «*Русская проза*» ամսագրերում և ալմանախներում հրապարակումները։

## Ճանաչում
* Անդրեյ Բելիի մրցանակի դափնեկիր «Արձակ» անվանակարգում (2003) «Իրական և հնարավոր աշխարհների հերոսական անխտրականության համար, «Սանկտ Պետերբուրգի ճակատամարտը» գրքի համար։
* «Ռուսական մրցանակի» դափնեկիր «Իմ քրեական կապը արվեստի հետ» գրքի 2008 թվականի «Փոքր արձակ» անվանակարգում։
* «Franc tireur» հրատարակչության «Ազատ հրաձիգ. արծաթե գնդակ» մրցանակի դափնեկիր (2009)։ «Nonconformism Act 2013» մրցանակի ֆինալիստ։
* «НОС» մրցանակի ֆինալիստ (2014)։ «Нонконформизм-поступок 2016» մրցանակի ֆինալիստ։
* «Մարկ Ալդանովի անվան գրական մրցանակի» դափնեկիր 2018 թվականի «Улай в Литве» կարճ պատմվածքի համար։

## Մատենագիտություն
* *Сражение при Петербурге* : [Рассказы и эссе] / Маргарита Меклина. — М. : Новое Литературное Обозрение, 2003. — 363,[1] с. ; 19 см — (Soft Wave). Содерж.: Разд.: Построение стен; Матримонии; Ирландские сказки; Альбом Альфреда Лесли Сати; Сражение при Петербурге; Измена; Слайды. — ISBN 5-86793-239-7.
* *У любви четыре руки* : [Рассказы, совместно с Лида Юсупова|Лидой Юсуповой] / Маргарита Меклина. — М. : Квир, 2008. — 177 p. : ports. ; 19&nbsp;cm. — ISBN 5-91108-012-5, ISBN 978-5-91108-012-9.
* *POP3* : [Эпистолярный роман] / Аркадий Драгомощенко, Маргарита Меклина. — «Lulu-Press», 2008. — 266 p. ; 23&nbsp;cm. — ISBN 978-0-557-03689-9.
* *А я посреди*: Рассказы. — М.: АРГО-РИСК; Книжное обозрение, 2011. — 72 с. — (Серия «Воздух: Малая проза», вып. 3). — ISBN 5-86856-210-0.
* *Моя преступная связь с искусством*: [Рассказы]. — М.: Русский Гулливер/Центр современной литературы, 2012. — 368 с. — ISBN 978-5-91627-081-5.
* *Вместе со всеми*. — М.: Эксмо, 2014. — 480 с. — (Лауреаты литературных премий). — ISBN 978-5-699-70016-5.

## Ծանոթագրություններ

## Արտաքին հղումներ
* Պաշտոնական կայք
* Новая литературная карта России. Маргарита Меклина
* Маргарита Меклина в «Журнальном зале»

Կատեգորիա:Ռուս արձակագիրներ
Կատեգորիա:Անդրեյ Բելիի անվան մրցանակի դափնեկիրներ
Կատեգորիա:Ռուսաստանի պետական մանկավարժական համալսարանի շրջանավարտներ
Կատեգորիա:Բազմալեզու գրողներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի կին լրագրողներ
Կատեգորիա:Ամերիկացի պատմվածքագիրներ
Կալաշնիկով (ֆիլմ)

**«Կալաշնիկով»** (), ռեժիսոր Կոնստանտին Բուսլովի ռուսական կենսագրական ֆիլմը։ Պրեմիերան տեղի է ունեցել 2020 թվականի փետրվարի 20-ին։

## Սյուժե
Հայրենական մեծ պատերազմի սկզբում տանկիստ, ավագ սերժանտ Միխայիլ Կալաշնիկովը մարտական առաջադրանք է կատարում ծանր վիրավորվելու գնով։ Հիվանդանոցից հետո նա, կյանքի մի շարք փորձությունների միջոցով անցնելուց հետո, ձեռնամուխ է լինում գյուտարար գործունեության, մասնակցում է համամիութենական զենքի մրցույթների, որտեղ հավասար պայմաններում մրցում է առաջատար գյուտարարների հետ և հարաբերություններ է հաստատում իր ապագա կնոջ՝ Եկատերինայի հետ։ Արդյունքում, մշակված ԱԿ-ն շահագործման է հանձնվում, իսկ գյուտարարին շնորհվում է Ստալինյան մրցանակ։

## Դերերում

## Ստեղծում
Ֆիլմը ստեղծվել է Կալաշնիկովի ծննդյան 100-ամյակի առթիվ։ Սցենարը գրվել է կոնստրուկտորի հուշագրությունների, փաստաթղթերի և իրեն ճանաչող մարդկանց հուշերի հիման վրա, բայց գեղարվեստական ֆիլմի ժանրը տեղ է թողել որոշակի ենթադրությունների և հավաքական կերպարների համար։ Ֆիլմի մշակողներն առանձնակի ուշադրություն են դարձրել զենքի մշակման գործընթացի վերականգնման հարցին։ Բացառապես ֆիլմի համար գործարանային արհեստավորները պատմական գծագրերի հիման վրա պատրաստել են զենքեր՝ ատրճանակից մինչև ԱԿ ինքնաձիգ։

Գլխավոր դերակատար Յուրի Բորիսովը շեշտում է, որ ակտիվորեն ուսումնասիրել է իր կերպարի կյանքը՝ որոնելով և հավաքելով այլընտրանքային աղբյուրներ՝ ցանկանալով գիտակցել զենքագործի կերպարի բարդությունը իր բարդույթներով և մտորումներով։ Ըստ Բորիսովի՝ ինքը անձամբ տեսել է Կալաշնիկովին, և երբ նա անցել է կողքով, «...ինչ-որ բան թռավ նրանից և եկավ ինձ մոտ։ Եվ հետո դրանով շրջում էի նկարահանման հրապարակում»։

Ֆիլմի վրա աշխատանքները սկսվել են 2018 թվականի օգոստոսին, նկարահանումները տեղի են ունեցել Մոսկվայի մարզում (ներառյալ Ապրաքսինների կալվածքը), Ղրիմում, Սանկտ Պետերբուրգի մոտակայքում գտնվող Տորժոկում և Շուշարիում։ Կոստյումներն ու բեմիրերը տրամադրել է «Մոսֆիլմ» ստուդիան, որը հովանավորել է նաև հնչյունավորումը և ձայնագրումը։ Տանկային ճակատամարտի տեսարանը նկարահանել են Մեդինի մոտ գտնվող «Военфильм» կինոհամալիրում՝ օգտագործելով «Պոդոլսկի կուրսանտների» դեկորացիաները»։

Ֆիլմի առաջին թրեյլերը թողարկվել է 2019 թվականի սեպտեմբերի 25-ին, երկրորդը՝ դեկտեմբերի 30-ին։

2020 թվականի փետրվարի 15-ին Իժևսկում կայացել է ֆիլմի հատուկ ցուցադրությունը։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ռուսերեն ֆիլմեր
Կատեգորիա:Ռուսական կենսագրական ֆիլմեր
Կատեգորիա:Ռուսական պատմական ֆիլմեր
Կատեգորիա:Ռուսական ֆիլմեր
Կատեգորիա:Ռուսաստանում նկարահանված ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1941 թվականին
Կատեգորիա:Ֆիլմեր, որոնց գործողությունները տեղի են ունենում 1943 թվականին
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:Ֆիլմեր, որոնց գործողությունները տեղի են ունենում 1946 թվականին
Կատեգորիա:Ֆիլմեր, որոնց գործողությունները տեղի են ունենում 1947 թվականին
Կատեգորիա:Ֆիլմեր, որոնց գործողությունները տեղի են ունենում ԽՍՀՄ-ում
Հնդկացիական ճամբար

[մինի|альт=front face view of dark-haired, dark-eyed young man dressed in shirt, tie and jacket|[Էռնեստ Հեմինգուեյի 1923 թվականի լուսանկար անձնագրի համար, որ արվել է «Հնդկացիական ճամբարի» հրատարակումից մեկ տարի առաջ]]
**Հնդկացիական ճամբար**, Էռնեստ Հեմինգուեյի պատմվածքը։ Առաջին անգամ հրատարակվել է 1924 թվականին Ֆորդ Մեդոքս Ֆորդի «*Transatlantic Review*» գրական ամսագրում Փարիզում և վերահրատարակվել է «Boni & Liveright» հրատարակչության կողմից Հեմինգուեյի պատմվածքների ամերիկյան առաջին հատորում 1925 թվականին։

## Սյուժե
Պատմությունն սկսվում է արևածագից առաջ, երբ երիտասարդ Նիք Ադամսը, նրա հայրը, հորեղբայրը և նրանց հնդկացի ուղեկցորդները լճի վրայով գնում են դեպի մոտակա հնդկացիական ճամբարը։ Նիքի հայրը, որ բժիշկ է, կանչվել է օգնելու ծննդաբերող մի կնոջ։ Տեղ հասնելուց հետո նրանք տեսնում են տնակում պառկած կնոջը և նրա՝ ոտքից վիրավոր ամուսնուն։ Նիքի հայրն ստիպված է կեսարյան հատման վիրահատություն կատարել ծալովի դանակի օգնությամբ և խնդրում է Նիքին օգնել իրեն։ Կինը գոռում է ամբողջ վիրահատության ընթացքում, և երբ Նիքի հորեղբայրը փորձում է պահել նրան, կինը կծում է նրան։ Ծննդաբերությունից հետո Նիքի հայրը շրջվում է կնոջ ամուսնու կողմը և տեսնում, որ նա կտրել է իր կոկորդը վիրահատության ժամանակ՝ ականջից մինչև ականջ վտանգավոր ածելու միջոցով։ Նիքին դուրս են հանում խրճիթից, իսկ հորեղբայրը հեռանում է երկու բնիկների հետ։ Պատմությունը ավարտվում է նրանով, որ լճում մնացել են միայն Նիքն ու նրա հայրը, որոնք նավակով հեռանում են ճամբարից։ Նիքը հորն հարցեր է տալիս ծննդյան ու մահվան մասին և մտածում է իր մասին, որ երբեք չի մեռնի՝ նայելով, թե ինչպես է հայրը թիավարում։

## Հրապարակման պատմություն
«Հնդկական ճամբար» ստեղծագործությունն ի սկզբանե եղել է առանց վերնագրի 29 էջանոց ձեռագիր, սակայն Հեմինգուեյը կրճատել է այն մինչև 7 էջ։ 1924 թվականին 7-էջանոց պատմվածքը հրապարակվել է Ֆ. Մ. Ֆորդի կողմից Փարիզում «*Transatlantic Review*»-ում՝ «Աշխատանք առաջընթացի մեջ» բաժնում՝ Ջեյմս Ջոյսի «Ֆիննեգանի հոգեհացը» ձեռագրի մի մասի հետ միասին։ Պատմությունը վերահրատարակվել է *Boni & Liveright*-ի կողմից 1925 թվականի հոկտեմբերի 5-ին Նյու Յորքում՝ Հեմինգուեյի «Մեր ժամանակներում» (անգլ.՝ «In Our Time») պատմվածքների առաջին ամերիկյան ժողովածուի երկրորդ հատորի կազմում, որն իր մեջ ներառում էր 18 կարճ գլուխ՝ առանց վերնագրի 1335 օրինակ տպաքանակով։

«Հնդկական ճամբարը» հետագայում ներառվել է Հեմինգուեյի «Հինգերորդ շարասյունը և առաջին 49 պատմվածքները» ժողովածուում, որը հրապարակվել է 1938 թվականի հոկտեմբերին։ «Հնդկացիական ճամբար» ստեղծագործությունը ներառվել է Հեմինգուեյի մահից հետո հրապարակված պատմվածքների երկու ժողովածուներում՝ «Պատմվածքներ Նիք Ադամսի մասին» (1972) և «Էռնեստ Հեմինգուեյի կարճ պատմվածքների ամբողջական ժողովածու» Ֆինկա Վիխիայի (1987) հրատարակությամբ։

## Ծանոթագրություններ

## Գրականութըուն

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Կատեգորիա:1925 պատմվածքներ
Կատեգորիա:Էռնեստ Հեմինգուեյի ստեղծագործություններ
Կատեգորիա:Գրական ստեղծագործություններ ինքնասպանության մասին
Բաղարջ

**Բաղարջ**, հայկական տոնական և ծիսական հաց։ Լինում է աղի ու անալի, որոնք ժող․ հավատալիքներում ունեն մոգական նշանակություն։

Թխում են պինդ խմորից, հաստ, տափակ, կլոր ձևով, երեսին սրածայր փայտով գծում նախշեր, ձու քսում, ցանում սև սոնիճ կամ սուսամ (քունջութ)։ Վարդանանց տոնին ժամավորներն իրենց հետ բաղարջ էին բերում եկեղեցի և բաժանում ի հիշատակ բաղարջակերաց տոնի։ Գարնանը՝ ծաղկազարդին, գերեզմանատանը բաղարջ էին ուտում և տալիս որպես հոգու հաց՝ ի պատիվ առաքյալների կրած նեղությունների և այլն։

Բաղարջ թխում էին նաև ջրաղացում («ջաղացի» բաղարջ) և հովիվները՝ ամառանոցներում։ Զատկի տոնին հրեաները նույնպես բաղարջ են ուտում։ Բաղարջը այժմ օգտագործում են որպես առօրյա թխվածք։ 

Կատեգորիա:Ուտեստներ այբբենական կարգով
Կատեգորիա:Հայկական խմորեղեն
Իմ տունը թատրոնն է

**«Իմ տունը թատրոնն է»** (), Բորիս Երմոլաևի կենսագրական ֆիլմը։

## Սյուժե
Կենսագրական ֆիլմ ռուս դրամատուրգ Ալեքսանդր Օստրովսկու ստեղծագործության առաջին շրջանի մասին։ Նրա առաջին «Սնանկ» () պիեսի հրապարակումը նրան հաջողություն է բերում։ Նա սկսում է աշխատել Փոքր թատրոնի մեծ դերասանների հետ, որտեղ բեմադրվել են «Մենք ու մենք ենք, կհարմարվենք» (), «Ամպրոպ» պիեսները։

## Դերերում
* Ալեքսանդր Կայդանովսկի – *[[Ալեքսանդր Օստրովսկի]]
* [[Վալենտինա Մալյավինա]] – *Լյուբով Պսվլովնա Կոսիցկայա 
* Գալինա Լեխ – *Ագաֆյա Իվանովնա, Օստրովսկու կինը 
* [[Օլեգ Յանկովսկի]] – *Դմիտրի Անդրեևիչ Գորև, գավառական տրագիկ
* Վլադիմիր Զամանսկի – *[[Միխայիլ Պոգոդին|Միխայիլ Պետրովիչ Պոգոդին]]
* [[Լեոնիդ Կուլագին]] – *Պրով Միխայլովիչ Սադովսկի
* Օլեգ Անոֆրիև – *Շմիգա 
* [[Կոնստանտին Վինով]] – *Ալեքսեյ Նիկոլաևիչ Վերստովսկի 
* Սերգեյ Դրեյդեն (Դոնցով) – *դատական պաշտոնյա
* [[Բորիս Իվանով]] – *Միխայիլ Սեմյոնովիչ Շչեպկին 
* Գերման Կաչին – *Սերգեյ Վասիլևիչ Վասիլև
* [[Իգոր Կաշինցև]] – *Ալեքսանդր Միխայլովիչ Գեդեոնով
* Նիկիտա Պոդգորնի – *[[Ապոլլոն Գրիգորև]] 
* [[Վիկտոր Շուլգին]] – *Բոգդանով 
* Լարիսա Վադկո – *Սոֆյա Պավլովնա Ակիմովա
* [[Դմիտրի Օրլովսկի]] – *թատրոնի դռնապան

## Նկարահանող խումբ
* Սցենարի հեղինակ՝ Սերգեյ Երմոլինսկի, Վլադիմիր Լակշին 
* Ռեժիսոր` Բորիս Երմոլաև 
* Օպերատոր` Ռոման Վեսելեր 
* Կոմպոզիտոր` Մովսես Վայնբերգ 
* Նկարիչ` Բորիս Բլանկ 
* Հնչյունային օպերատոր` Յան Պոտոցկի

## Ծանոթագրություններ

Կատեգորիա:1970-ականների ռուսերեն ֆիլմեր
Կատեգորիա:1975 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային պատմական ֆիլմեր
Կատեգորիա:Ֆիլմեր թատրոնի մասին
Սրի ստվերում

**«Սրի ստվերում»** (), 1976 թվականի խորհրդային կինոֆիլմ, պատմական դրամա։ Անվան մեկ այլ տարբերակ է՝ «Սրի վախի ներքո»։

## Սյուժե
1620 թվական։ Տուրայդա, Զիգվալդից ոչ հեռու գտնվող ամրոց։ Ամբողջ երկրում տիրում են սովը, ժանտախտը և վարձկանների խմբերի  ավազակությունը։ Հին Կաչայի թոռնուհին՝ գեղեցկուհի Մայան, որը կոչվում է Տուրայդյան Վարդ, ծառայում է ամրոցում։ Նրա տիրուհին սեփականատիրոջ դուստրն է՝ Հելենա-Շառլոտան։

Դղյակում գտնվող վարձկանների հրամանատար Յակուբովսկին փորձում է հասնել Մայայի սիրուն, բայց աղջիկը փեսացու ունի՝ հասարակ գյուղացի Կասպերսը։ Չցանկանալով խայտառակվել՝ Տուրայդյան վարդը մահը նախընտրում է անպատվությունից։

## Լրացուցիչ փաստեր
Սկզբում նախատեսվել է ֆիլմ նկարահանել Ռայնիսի «Սերն ավելի ուժեղ է, քան մահը» պիեսի հիման վրա, սակայն աշխատանքի ընթացքում սցենարը զգալիորեն շեղվել է բնօրինակից։ Որոշվել է բեմադրել ինքնուրույն ժապավեն՝ Տուրայդյան վարդի լեգենդի թեմայով։

## Դերերում
* Ինդրա Բրիկե - Մայա
* Լեոնիդ Գրաբովսկիս - Կասպերս
* Գիրտ Յակովլև - Յակուբովսկի
* Ալֆրեդս Յաունուշանս - Պատեր
* Ինտս Բուրանս - ամրոցի տեր
* Վելտա Ստրաումե - Հելենա-Շառլոտա
* Էուգենիյա Շուլգայտե - Կաչա, ծեր գյուղացի կին 
* Ակվելինա Լիվմանե - Մայայի մայրը
* Արիյս Գեյկինս - Դուդինիեքս
* Այվարս Սիլինշ - փեսացու

## Նկարահանող խումբ
* Սցենարի հեղինակ՝ Իմանտս Քրենբերգս
* Ռեժիսոր` Իմանտս Քրենբերգս
* Օպերատորներ` Անդրիս Սելեցկիս, Իվար Սելեցկիս
* Նկարիչ` Ուլդիս Պաուզերս
* Կոմպոզիտոր` Պաուլս Դամբիս

## Ծանոթագրություններ

## Արտաքին հղումներ
* «Սրի ստվերում» ֆիլմը ''kino-teatr.ru'' կայքում

Կատեգորիա:1970-ականների ռուսերեն ֆիլմեր
Կատեգորիա:1976 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային պատմական ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր